open-index/open-wikipedia-markdown huggingface dataset:
Margaret E. Hillestad

**Margaret Eide Hillestad** (født 14. februar 1961 i Oslo) er en norsk politiker (Sp) og samfunnsøkonom. Hun var leder for Senterkvinnene og sentralstyremedlem i Senterpartiet 2005–2010, har vært stortingsrepresentant for Senterpartiet, og har vært fylkesleder for Oslo Senterparti i to perioder og partiets toppkandidat i Oslo ved flere stortings- og kommunevalg.
 
## Utdannelse og arbeid

Hillestad er utdannet cand.oecon. fra Universitetet i Oslo i 1988. Hun er ansatt som forsker og prosjektleder i AgriAnalyse. Tidligere har hun hatt ulike stillinger i bl.a. MacGregor og NSB.

## Politikk
Hillestad var leder for Senterpartiets studentlag 1980–1985, nestleder i Oslo Senterparti 1985–1990 og fylkesleder i Oslo Senterparti i periodene 1991–1995 og igjen 2009–2011. Hun var nestleder for Senterkvinnene 2003–2005 og leder for Senterkvinnene og sentralstyremedlem i Senterpartiet fra 2005 til 2010. Hun har også vært leder for Oslo Senterkvinner i flere perioder, og har hatt flere andre verv i Senterpartiet. Hillestad var i 2010 en sentral initiativtager til Forum for sentrumspolitikk, et samarbeidsforum for Senterpartiet, Venstre og Kristelig Folkeparti.

Hun har vært Senterpartiets førstekandidat i Oslo ved en rekke stortingsvalg og kommunevalg, og var første vararepresentant til Stortinget fra Oslo i perioden 1993&ndash;1997, og møtte som stortingsrepresentant i 105 dager. Hun var varamedlem av Oslo bystyre 1991&ndash;1995, og var medlem av kontrollutvalget i Oslo kommune og varamedlem av samferdselskomiteen i samme periode. Hun har engasjert seg for vern av Oslos grønne lunger, bl.a. for vern av Husebyskogen, og har markert seg i Senterpartiet som forkjemper for miljøvern, likestilling og internasjonal solidaritet.

Hun var medlem av det regjeringsoppnevnte Barnefamilieutvalget som ble oppnevnt av regjeringen Brundtland. Hun var også medlem av KS' landsting og medlem av Kvaløyutvalget nedsatt av KS sitt sentralstyre i 1996, for å utrede forholdet mellom stat og kommune.

Hillestad var fylkesleder for Oslo Nei til EU 2002–2006. Hun har vært styremedlem og rådsmedlem (sammen med bl.a. Erna Solberg) i Stiftelsen Kvinneuniversitetet (på Løten), styreleder i Kvinneuniversitetet i Norden (i Nesna) og var medstifter av Norges kvinnelobby. Hun har også vært utnevnt av Helse- og omsorgsdepartementet som medlem av Vinmonopolets bedriftsforsamling.

## Referanser




## Eksterne lenker
* 
*
Otto Laurits Fuglestad

**Otto Laurits Fuglestad** (født 3. september 1939 på Brusand) er en norsk pedagog som var professor i pedagogikk ved Universitetet i Bergen. 

Fuglestad tok embetseksamen i 1967 med pedagogikk som hovedfag. Han ble så knyttet til Høgskolesenteret i Rogaland, hvor han var førsteamanuensis i en årrekke før han ble ansatt ved Universitetet i Bergen. Han tok doktorgrad i 1993 på en studie av klasseromskommunikasjon. 

## Bibliografi
* *Tett på praksis. Innføring i pedagogisk feltforsking* 2007 ISBN 978-82-450-0446-5
* *Ledelse i anerkjente skoler* Sammen med Jorunn Møller 2006 ISBN 978-82-15-00826-4
* *Leadership in education* Sammen med Louis Calitz og Sølvi Lillejord. 2002 ISBN 0-7962-0218-4
* *Learning from each other. School development and social transformation in South Africa* Sammen med Dirk Meerkotter, Aslam Fataar og Sølvi Lillejord.* 2001 ISBN 1-9198332-9-3*
* *Reformperspektiv på skole- og elevvurdering* Sammen med Sølvi Lillejord og Johnny Tobiassen 1999 ISBN 82-7674-482-6
* *Pedagogisk ledelse. Et relasjonelt perspektiv* Sammen med Sølvi Lillejord 1997 ISBN 82-7674-280-7
* *Klasserommet som teikn* 
* *Metodisk feltarbeid – produksjon og tolkning av kvalitative data*. Utgitt i anledning av Cato Wadels 60-årsdag våren 1996. Sammen med Erik Fossåskaret og Tor Halfdan Aase (red.). 1997 ISBN 978-82-00-22914-8
* *Pedagogiske prosessar. Empiri – teori – metode * 1997 ISBN 82-7674-242-4 
* *Samspel og motspel. Kultur, kommunikasjon og relasjonar i skulen.* 1993 ISBN 82-521-3818-7
* *Samspel og motspel i klasserommet – skulen som organisasjon og relasjonen lærar/ elev 1992 doktorgradsavhandling ISBN 82-7644-004-5*
* *Kommunikasjon som møte mellom kulturer* Sammen med Elisabeth Ianke Mørkeseth 1992 ISBN 82-91089-04-3
* *Leiing utan sjef* Sammen med Cato Wadel 1991 ISBN 82-91089-01-9
* *Arbeidslivet som skole. Utviklingen av alternativ opplæring i Sandnes kommune, pedagogisk og skolepolitisk perspektiv* 1976 ISBN 82-7220-003-1
* *Reaksjoner i arbeidslivet på alternativ opplæring* 1976 ISBN 82-7220-002-3

## Eksterne lenker

## Kilder
* *Professor Otto Laurits Fuglestad 70 år*. Omtale i Aftenposten Kultur 3. sept. 2009
Stine Andreassen

**Stine Andreassen** (født 26. februar 1981) er en norsk tidligere fotballspiller som spilte i Toppserien for blant annet Arna-Bjørnar, Røa og Sandviken.

## Karriere
I sin fotballkarriere har Andreassen spilt i Hordaland og Oslo. Andreassen er opprinnelig fra Voss, og spilte for lokallagene Ørnar og Fotballklubben Voss. I sistnevnte klubb spilte hun i over 70 A-lagskamper. I 2001 ble Andreassen Arna-Bjørnar-spiller, og hun spilte for klubben i nesten ni sesonger. Hun har scoret i samtlige ni sesonger og har scoret tilsammen 35 toppseriemål for klubben (i 2005 var Arna-Bjørnar i 1. divisjon, disse målene er ikke inkludert).

Da kaptein Randi Skår ble skadet i oppkjøringen til 2007-sesongen, ble Stine Andreassen utnevnt til kaptein. Stine Andreassen beholdt kapteinsbindet til hun i slutten av 2009-sesongen bestemte seg for å dra til Oslo for å fullføre utdannelsen. På Arna-Bjørnars hjemmeside ble det opplyst at at hun ble fristilt til å spille for Røa ut sesongen. 

I 2010-sesongen ble Stine Andreassen fast på Røas venstreside. Hun spilte samtlige kamper fra start bortsett fra tre. Mest oppmerksomhet fikk hun i semifinalen mot LSK Kvinner, der hun fikk et rødt kort. Røa klaget inn det røde kortet på grunnlag av at det var gitt på bakgrunn av at Andreassen hatte løftet armen for å signalisere innkast, og Cathrine Dekkerhus hadde stått i veien. Røa og Andreassen fikk medhold, men det medførte en debatt om man kunne tillate bruk av video for å trekke kort. I cupfinalen hadde Andreassen en målgivende pasning til Ada Finskud. 

Også i 2011-sesongen var Andreassen fast på Røas lag. Hun spilte samtlige kamper fra start, og ble bokført med tre mål, hjemme mot Stabæk, LSK Kvinner og Linderud-Grei. Andreassen fullførte også 2012-sesongen som et fast midtpunkt på venstre indreløper. 

I 2013 bestemte hun seg for å flytte tilbake til Bergen og ble spiller og assistenttrener for Fana IL. Foran 2015-sesongen meldte Andreassen overgang til Sandviken.

## Noter og referanser


## Eksterne lenker
*
Florian Schwarthoff

**Florian Schwarthoff** (født 1968) er en tysk tidligere hekkeløper, som tok bronse på 110 meter hekk i OL 1996 i Atlanta. Han var den dominerende hekkeløperen fra Tyskland i 10 år, inntil Falk Balzer overtok denne posisjonen omkring 1997. Schwarthoff ble tysk mester 12 ganger.

OL-bronsen var karrierens største triumf, ved siden av sølvmedaljen fra EM 1994 i Helsingfors. I 1995 så det ut til at Florian Schwarthoff, som nylig hadde satt tysk rekord med 13,05, hadde sjanser til å vinne et internasjonalt mesterskap. Han var imidlertid uheldig og falt i semifinalen under VM i Göteborg.

Schwarthoff la opp i 2003.

## Referanser


## Eksterne lenker
*
Jason Gardener

**Jason John Gardener** (født 18. september 1975 i Bath) er en britisk friidrettsutøver. Han er kjent som en av verdens raskeste 60-meterløpere (innendørs), men han har også vært blant Europas beste 100-meterløpere (utendørs) den siste tiårsperioden. Hans personlige rekord på 100 meter er 9,98, notert i Lausanne, Sveits i 1999. Gardeners fremste meritt er gullmedaljen med Storbritannia på 4 x 100 meter stafett i OL 2004 i Athen, der Gardener løp den første etappen (fulgt av Campbell, Devonish og Lewis-Francis).

## Personlige rekorder
### Utendørs
* 100 meter: 9,98, *[[Lausanne]], [[Sveits]], [[2. juli]] [[1999]]*
* 200 meter: 20,65, *[[Ingolstadt]], [[Tyskland]], [[11. juli]] [[1999]]*
### Innendørs
* 50 meter: 5,61, *[[Madrid]], [[Spania]], [[16. februar]] [[2000]]* 
* 60 meter: 6,46, *[[Maebashi]], [[Japan]], [[7. mars]] [[1999]]*

## Referanser


## Eksterne lenker
*
Edmond Kramer

**Edmond Kramer** (født 1906, død 1945) var en sveitsisk fotballspiller som deltok i de olympiske leker 1924 i Paris.

Kramer vant en olympisk sølvmedalje i fotball under Sommer-OL 1924 i Paris. Han var med på det sveitsiske laget som kom på andreplass, bak Uruguay, i fotballturneringen.

Sveits vant over Litauen med 9-0 i den innledende runden. I åttendelfinalen møtte de Tsjekkoslovakia, første kampen sluttet uavgjort 1-1 og omkampen vant Sveits med 2-1. De beseiret Italia med 2-1 i kvartfinalen og Sverige med 2-1 i semifinalen. Finalen, som ble spilt 9. juni 1924 på Stade de Colombes med 41 000 tilskuere, tapte de til Uruguay med 0-3.

## OL-medaljer
* 1924  Paris -  Sølv i fotball  Sveits.

## Referanser


## Eksterne lenker
*
Herm

Herm kan ha flere betydninger:

*Hermes er en gud for handel og musikk i gresk mytologi og gudenes budbringer.
*Herm (øy), øy i Den engelske kanal mellom England og Frankrike. 
*Herm (Landes), kommune i Frankrike.
Christlich-Demokratische Union Deutschlands (DDR)

**Christlich-Demokratische Union Deutschlands** (**CDU**) var et blokkparti i DDR. I 1990 ble partiet slått sammen med det vesttyske CDU, Christlich Demokratische Union Deutschlands.

I DDR-tiden hadde DDR-CDU liten mulighet til å føre noen annen politikk enn det statsbærende kommunistpartiet SED. Som blokkparti var det representert i DDRs forskjellige statsorganer, men SED bestemte hvem som kunne nomineres, og valgene i landet var ikke demokratiske. All virkelig makt lå hos kommunistpartiet. DDR tillot blokkpartier for å gi et skinn av flerpartisystem. I praksis var det sterkeste uttrykket for opposisjon da flere CDU-representanter i Folkekammeret stemte mot å liberalisere abortlovgivningen.

Først på senhøsten 1989 forlot blokkpartiene den SED-ledede «demokratiske blokken» og ble virkelige opposisjonspartier. Etter kommunistregimets sammenbrudd fikk DDR-CDU massiv valgkampstøtte av det vesttyske CDU og vant det første og siste frie valget i DDR, i mars 1990, overlegent. Valgalliansen Allianz für Deutschland, der CDU var det dominerende partiet, overtok regjeringsmakten i DDR sammen med sosialdemokrater og liberale, med CDUs Lothar de Maizière som statsminister. De startet da prosessen som ledet til Tysklands gjenforening samme år.
## Referanser


## Eksterne lenker
*
National-Demokratische Partei Deutschlands

**National-Demokratische Partei Deutschlands** (NDPD) var et blokkparti i DDR. Det ble grunnlagt i 1948 av SED, og gikk i 1990 med i det fellestyske partiet Freie Demokratische Partei (FDP). Formålet med partiet var å få tidligere soldater og medlemmer av NSDAP, og dessuten andre borgerlige individer, integrert i det statssosialistiske system i DDR.

## Referanser
Demokratische Bauernpartei Deutschlands

**Demokratische Bauernpartei Deutschlands** (DBD) var et blokkparti i DDR. Det ble grunnlagt i den sovjetiske okkupasjonsonen i Mecklenburg i april 1948 etter initiativ fra den sovjetiske millitæradministrasjonen (SMAD). I Schwerin fant 29. april 1948 den offiseille grunnleggelseskonferansen sted.
Herm (øy)

**Herm** (guernésiais: *Haerme*) er geografisk en av Kanaløyene og en del av området til den større øya Guernsey, lokalisert i Den engelske kanal, nordvest for Frankrike og sør for England. Den er 2,4&nbsp;km lang og under 0,8&nbsp;km bred. Den er orientert nord-sør med flere strekninger med sandstrender på nordkysten. Guernsey ligger i vest og Jersey i sørøst, og den mindre øya Jethou ligger rett utenfor dens sørvestkyst.

Herm ble først oppdaget i den meslittiske perioden (steinalderen) sammen med de øvrige øyene i dens nærhet. De første bosetterne kom i løpet av den neolittiske tiden (bondesteinalderen) og bronsealderen. Mange graver fra disse periodene er fortsatt tilgjengelige i dag, de fleste av dem på nordsiden av øya. Øya ble annektert av hertugdømmet Normandie i 933 (middelalderen), men ble værende under den engelske kronen da Normandie ble avgitt til Frankrike i 1204. Under den andre verdenskrig ble Herm okkupert av Nazi-Tyskland og ble scene for det britiske kommandoraidet «Operasjon Huckaback» i februar 1943, men ble ellers uberørt av krigshandlingene. Herm er i dag administrert av selskapet Herm Island Ltd, opprettet av Starboard Settlement, som ervervet seg Herm i 2008 i frykt for at salg av øya ville true øyas kulturelle identitet.

Herms havn er på vestkysten. Det er flere interessante bygninger i dens nærhet, blant annet det historiske hotellet White House, kapellet , St Tugual's Chapel, Fisherman's Cottage, puben og restauranten «The Mermaid», og en liten barneskole med rundt åtte barn. I løpet av en travel sommersesong kan opp til 100 000 turister besøke øya. De ankommer via en av katamaranfergene som er operert av Trident Charter Company. Som med naboøya Sark er biler forbudt på øya, dessuten også sykler, men motordrevne terrengsykler og traktorer benyttes for å frakte folk og bagasje der hvor det er særskilt tillatt.

## Referanser


## Eksterne lenker
* 
* Herm-island.com
* Herm, nettstedet Channel Island
Lindströmfjellet

**Lindströmfjellet** er et fjell på 966 moh beliggende på den nordlige delen av Nordenskiöld Land på Spitsbergen, Svalbard. Lindströmfjellet ligger øst for Colesbukta og har isbreen Grumantbreen liggende inntil seg. Fjellet har fått sitt navn etter den svenske zoologen og paleontologen Gustaf Lindström (1829–1901)

## Eksterne lenker
*
George Chapman

**George Chapman** (født rundt 1559, død 12. mai 1634) var en engelsk dramatiker, oversetter og dikter. Chapman var klassisk skolert, og hans verk viser influens fra stoikerne. Chapman er best kjent for sine oversettelser av Homers *[[Iliaden]] *og* [[Odysseen]]* og Homerparioden ''Batrachomyomachia.

## Referanser


## Eksterne lenker

* Verk av George Chapman, fra Project Gutenberg (engelsk)
Monacos Grand Prix 1959

**Monaco Grand Prix 1959** var det første av ni løp i Formel 1-sesongen 1959. Det ble arrangert på Circuit de Monaco i Monaco den 10. mai 1959.

## Klassifisering

**Noter:**
: Dette var Jack Brabhams første Formel 1-seier.

## Runder i teten
* Jean Behra : **21** (1-21)
* Stirling Moss : **60** (22-81)
* Jack Brabham : **19** (82-100)

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser
Adolphe Reymond

**Adolphe Reymond** (født 4. september 1896, død 7. mars 1976) var en sveitsisk fotballspiller som deltok i de olympiske leker 1924 i Paris.

Reymond vant en olympisk sølvmedalje i fotball under Sommer-OL 1924 i Paris. Han var med på det sveitsiske laget som kom på andreplass, bak Uruguay, i fotballturneringen.

Sveits vant over Litauen med 9-0 i den innledende runden. I åttendelfinalen møtte de Tsjekkoslovakia, første kampen sluttet uavgjort 1-1 og omkampen vant Sveits med 2-1. De beseiret Italia med 2-1 i kvartfinalen og Sverige med 2-1 i semifinalen. Finalen, som ble spilt 9. juni 1924 på Stade de Colombes med 41 000 tilskuere, tapte de til Uruguay med 0-3.

## OL-medaljer
* 1924  Paris -  Sølv i fotball  Sveits.

## Eksterne lenker
*
Axel Alfredsson

**Axel Alfredsson** (født 2. mai 1902 i Helsingborg, død 9. august 1966 i Nacka)  var en svensk fotballspiller som deltok i de olympiske leker 1924 i Paris.

Alfredsson vant en olympisk bronsemedalje i fotball under Sommer-OL 1924 i Paris. Han var med på det svenske laget som kom på tredjeplass, bak Uruguay og Sveits, i fotballturneringen.

Sverige vant åttendelfinalen med 8-1 over Belgia og i kvartfinalen beseiret de Egypt med 5-0. De tapte siden semifinalen til Sveits med 1-2. I bronsefinalen mot Nederland spilte de uavgjort 1-1 og omkampen, som ble spilt 9. juni 1924 på Stade de Colombes med 40&nbsp;522 tilskuere, vant de med 3-1.

Alfredsson spilte 31 landskamper for  i perioden 1924 til 1932
## OL-medaljer
* 1924  Paris -  Bronse i fotball  Sverige.

## Referanser


## Eksterne lenker
*
Nanna Kiønig

**Nanna Kiønig** (1876–1954) var en norsk maler. 

## Oppvekst
Hun var datter av skogmester Wilhelm A. Kiønig som bodde på skogvoktergården på Storjord. Hennes oppvekst på skogvoktergården i Øvre Saltdal fikk stor innflytelse på hennes senere kunstneriske virksomhet som maler. Som så mange andre kunstmalere ble hun påvirket til å skildre den natur som hadde gjort et sterkt inntrykk i barndommen.

## Karriere
Nanna Kiønig fikk en meget solid kunstnerisk utdannelse selv om hennes far ikke var begeistret for hennes planer om å bli kunstner.

I årene 1911&ndash;1913 gikk Nanna Kiønig på Statens kunstakademi under Christian Krohg. Hun var også elev hos Oda Krohg. Sin formelle utdannelse avsluttet hun ved en malerskole i Stockholm i 1915.

Debututstillingen til Nanna Kiønig fant sted i Christiania Kunstforening i 1919. Der viste hun en rekke landskapsmalerier som ble holdt i kraftige farger utført med brede, uvørne strøk. Hun hentet ofte motivene sine fra Telemarks fjellbygder etter at hun og ektemannen Ture Holm – som også var maler – slo seg ned her. Fram til hennes død i Seljord i april 1954 stilte hun og Ture jevnlig ut sine malerier på separatutstillinger i østlandsområdet, blant annet på Rjukan og Gjøvik. Hvert år hadde de utstillinger i Sverige og solgte godt.

## Referanser


## Eksterne lenker
* Nanna Kiønig
Andrés Mazali

**Andrés Mazali** (født 22. juli 1902, død 30. oktober 1975) var en uruguayansk  fotballspiller som deltok i de olympiske leker 1924 i Paris og 1928 i Amsterdam.

Mazali ble olympisk mester i fotball to ganger, under OL 1924 i Paris og i 1928 i Amsterdam. Mazali spilte 20 kamper for Uruguays herrelandslag i fotball i perioden 1923 til 1929.

## OL-medaljer
* 1924  Paris -  **Gull** i fotball  Uruguay 
* 1928  Amsterdam -  **Gull** i fotball  Uruguay

## Referanser


## Eksterne lenker
*
Anhuiklikken

**Anhui-klikken** (kinesisk: 皖系; pinyin: *Wǎn Xì*) var en av flere rivaliserende klikker eller fraksjoner som brøt ut av Beiyang-klikken i Krigsherrenes æra tidlig i Republikken Kinas historie. Den fikk navn etter provinsen Anhui ettersom mange av dens generaler, blant dem klikkens grunnlegger Duan Qirui, var født i Anhui. Man kunne betrakte den som en arv fra Anhui-fødte Li Hongzhang som skapte og bygre opp ett nettverk av offiserer under og etter Taipingopprøret. Ettersom Anhui-klikken organiserte seg på et svært tidlig tidspunkt, var den politisk mer avansert enn sine krigsherrerivaler.

Med japansk større og underkuelsen av Mandsjurestaurasjonen ble klikken den mektigste i Kina i årene fra 1916 til 1920. Den hadde en skjør koeksistens med Zhili-klikken og Fengtian-klikken i Beiyangregjeringen. Den gikk inn for en fast og hard linje under  konstitusjonsbeskyttelseskrigen. 

Fjerde mai-bevegelsen svekket dens innflytelse, og førte etterhvert til Zhili-Anhui-krigen i 1920 som endte med et overraskende nederlag for Anhui-klikken. Duan fratrådte, og klikken var uten en nasjonal leder i fire år, mens alle de provinser som den hadde kontrollert gradvis frem til sommeren 1924 var blitt overtatt av Zhili-klikken. (Shandong skilte seg ut, ettersom Zhili-klikken utnevnte en Anhui-general i 1923 på den betingelsde at han holdt seg nøytral; dette hang sammen med Shandongproblemet. 

Zheng Shiqi ledet så Anhui-klikken til 1925, da ledelsen etter avtale med Duan ble overført til Fengtians Zhang Zongchang.  Etter Beijingkuppet hentet Feng Yuxiang og Zhang Zuolin frem Duan som leder av en provisorisk regjering. Ettersom han ikke hadde noen vesentlig militærmakt i ryggen, spilte han og hans få gjenværende støttespillere Feng og Zhang ut mot hverandre. Men de fjernet ham så fra makten, og hans siste tilhengere sluttet seg til Fengtian-klikken.

Anhui-klikken hadde også en politisk avdeling som, var kjent som **Anfu-klubben** (navnet betyr *Fred og Lykke-klubben*, og var samtidig et ordspill på provinsnavnene Anhui og Fujian). Her deltok politikere som satset på at Duan ville ende opp som den dominerende. Klubben ble dannet 7. mars 1918 av Xu Shuzheng og Wang Yitang; den stilte til valg for Republikken Kinas nordlige forsamling og endte opp med tre firedeler av taburettene, for det meste fordi Anhui-krigsherrene kjøpte stemmene. Det ble et disiplinert politisk parti som fremmet Duans interesser gjennom lovgivning. For eksempel valgte de sitt partimedlem Xu Shichang til republikkens president. 

Klubben ble oppløst etter Zhili-Anhui-krigen, da forsamlingen ble nedlagt.

Klikkens økonomiske avdeling var **Ny kommunikasjon-klikken** (1916–1919) ledet av Cao Rulin. Den rivaliserte med Liang Shiyis gamle kommunikasjonsklikk. Caos opptreden under fredsforhandlingene i Paris førte til Fjerde mai-bevegelsen og til hans egen fratreden.
Pilot Corporation

**Pilot Corporation** er en produsent innen skriveredskaper. Pilot Corporation ble etablert i 1918, som Namiki Manufacturing Company og eier idag fire fabrikker i Japan, samt en fabrikk i USA, Frankrike og Brasil. Selskapet har hovedsete i Tokyo. 

## Eksterne lenker
* 
* Selskapets norske hjemmeside
Hit points

**Hit points** (**HP**), eller **helsepoeng**, er et begrep ofte brukt i video- og brettspill. Det kan også bli nevnt på norsk som «liv» eller sjeldnere «helse».

## Historie
Begrepet «hit points» ble først brukt av *[[Dungeons & Dragons]]*-medskaper Dave Arneson. Mens han og Gary Gygax utviklet rollespillet *Dungeons & Dragons,* basert på Gygax' tidligere spill *Chainmail*, følte Arneson at det var mer interessant for spillere å styre små grupper i motsetning til en stor hær. Dette tillot dem også å handle ut de individuelle gruppemedlemmenes roller. Derimot hadde fremgangsmåten en ulempe: ifølge reglene til *Chainmail* skulle spillerne rulle terning i løpet av hver kamp, og resultatet av terningkastet bestemte da om spillerkarakteren drepte sin fiende eller døde. Siden spillere ikke ville miste karakterene de hadde blitt kjent med, skapte Arneson et «hit point»-system basert på lignende spilldesign som ble brukt i krigsspillene *Don't Give Up the Ship* og *Ironclads*. Ifølge dette systemet skulle hver karakter ha en definert mengde «hit points», som minsker med hver gang de blir truffet. Dette tillater karakteren å overleve flere slag fra fiender.

## Generelt
Helsepoeng er brukt i nesten alle moderne spillsjangere. Dette inkluderer blant annet RPG (rollespill), actionspill, eventyrspill, plattformspill, og andre spill hvor spilleren kontrollerer karakterer. Det er mindre brukt i brettspill, men kan bli sett i *Dungeons & Dragons, Epic Spell Wars of the Battle Wizards: Duel at Mt. Skullzfyre* *og [[Pokémon#Pokémon TCG|Pokémon-kort]].*

I noen videospill, som *[[Minecraft]]* og spill fra The Legend of Zelda-serien, er helsepoeng visuelt formidlet ved bruk av stiliserte hjerter, mens i andre videospill kan man se en lang linje som symboliserer hvor mye liv du har. Det finnes også alternative grafikker for å vise hvor mye helse spillerkarakteren har, som med en sol, elektrokardiogram eller undertøy. Det kan også forekomme brukergrensesnitt med tall, med eller uten ekstra grafikk.

I de aller fleste tilfeller vil spillerkarakteren dø om man går tom for helsepoeng, og man vil få en «game over». Det er vanlig å ha passiv helbredelse over tid, og i flere spill kan man drikke en trylledrikk eller bruke et førstehjelpsskrin for å helbrede seg selv. Flere steder og gjenstander i spill (som førstehjelpsskrin og trylledrikker) brukte tidligere et rødt kors som symbol for helse, men flere spill (som Prison Architect og Stardew Valley) har måtte endret dette på grunn av Genèvekonvensjonene, da det ble sett på som ugyldig bruk av Røde Kors sitt symbol.

I noen omstendigheter blir forkortelsen «HP» brukt for «Health Points». Det er synonymt med «Hit Points».

## Referanser
Tony Sheridan

**Tony Sheridan** (født Anthony Esmond Sheridan McGinnity 21. mai 1940 i Norwich i Norfolk, død 16. februar 2013 i Hamburg) var en britisk rockeartist og gitarist. Han samarbeidet tidlig med The Beatles (selv om platen ble gitt under navnet «The Beat Brothers»), og er en av to ikke-medlemmer av The Beatles som har fått navnet sitt på en plate av gruppen (den andre er Billy Preston).

Sheridan døde i Hamburg den 16. februar 2013 i en alder av 72 år.

## Referanser


## Eksterne lenker
* 
* 
*
Guds hevn

**Guds hevn** (også kjent som *Kidon*) var en spesialavdeling innen den Israelske etterretningsorganisasjonen Mossad som ble opprettet da Golda Meir var statsminister i Israel. Først og fremst skulle denne gruppen ta livet av palestinere som de mente var med i München-massakren i 1972. Gruppen er antatt å ha vært hovedaktører i Operasjon Guds vrede. 

Avdelingen hadde også som oppgave å likvidere palestinske intellektuelle rundt om i Europa. De skulle ikke ta seg av palestinere som drev med militære operasjoner mot Israel, men isteden ta hånd om palestinske diktere, forfattere og journalister som drev med propaganda til fordel for Palestina.

Etter å ha likvidert en palestiner satte de ut rykter om at drapet var begått av rivaliserende palestinske grupper. Altså at det var palestinere som drepte hverandre. Avdelingen ble lagt ned i 1973 etter at de drepte feil person på Lillehammer. Dette drapet ble senere kjemt som Lillehammer-drapet.
Zoilo Saldombide

**Zoilo Saldombide** (født 18. mars 1902, død 4. desember 1981) var en uruguayansk fotballspiller som deltok i de olympiske leker 1924 i Paris.

Saldombide ble olympisk mester i fotball under OL 1924 i Paris. Han har også vunnet Copa América to ganger, 1924 og 1926. Han var også med på  under VM 1930 i Montevideo men han spilte ikke noen kamper.

## OL-medaljer
* 1924  Paris -  **Gull** i fotball  Uruguay

## Eksterne lenker
*
Nordmør Dampskibsselskab

**Nordmør Dampskibsselskab** var et rederi med hovedkontor i Kristiansund. Rederiet ble konstituert 29. desember 1902, og fra 1. januar 1903 ble rutene og de seks skipene til Christiansunds Dampskibsselskab overtatt. Rederiet kjøpte samme år DS «Tourist» som kunne ta 120 passasjerer. I 1906 ble nybygget DS «Øren» levert, og i 1909 «Driva». I februar 1915 fikk rederiet overlevert nybygget DS «Surendalsfjord» som var ment å settes inn i rute mellom Kristiansund og Sunndalsøra i forbindelse med utbyggingen av Aura-kraftverket. DS «Surendalsfjord» var med sine 440 bruttoregistertonn rederiets største skip, men første verdenskrig førte til stopp i Aura-utbyggingen, og skipet ble allerede juli 1916 solgt til Russland. Under første verdenskrig ble også skipene DS «Mørejarlen» og DS «Christiansund» solgt for å gjøre rederiet gjeldfritt. Selskapet drev rutetrafikk i Nordmøre og Romsdal samt en rute til Trondheim. I 1920 ble rederiets 7 gjenværende skip overtatt av det nyopprettede fylkesrederiet Møre Fylkes Ruteselskap (MFR) for 1&nbsp;050&nbsp;000 kroner. I 1947 endret MFR navn til Møre og Romsdal Fylkesbåtar (MRF).

Rederiets skorsteinsmerke var sort skorstein med et gult belte omgitt av smale hvite linjer over og under,

## Flåteliste

## Kilder
* Ragnar Ulstein: *Om samferdsel i Møre og Romsdal – Del I: Som skyttel i vev*. Utgitt av Møre og Romsdal Fylkesbåtar 1995. ISBN 82-90393-76-8
* Arne Inge Torvik: *Om samferdsel i Møre og Romsdal – Del II: Samfunn og ferdsel*. Utgitt av Møre og Romsdal Fylkesbåtar 2000. ISBN 82-7955-020-8
May it be

**«May it be»** er en sang av den irske sangeren Enya. Den ble opprinnelig utgitt som singel i 2002 sammen med "Isobella" og "The First of Autumn". Den kom på førsteplass på hitlistene i Tyskland, men nådde aldri helt til topps på Top 40-listen i Storbritannia. Sangen ble brukt i filmen Ringenes Herre - Ringens Brorskap, som bidro til å gjøre den kjent og populær. Lengden på sangen er 3 minutter og 32 sekunder.
Sven Friberg

**Sven Richard Friberg** (født 7. februar 1895 i Lysekil, død 26. mai 1964 i Göteborg) var en svensk fotballspiller som deltok i de olympiske leker 1924 i Paris.

Friberg vant en olympisk bronsemedalje i fotball under Sommer-OL 1924 i Paris. Han var med på det svenske laget som kom på tredjeplass, bak Uruguay og Sveits, i fotballturneringen.

Sverige vant åttendelfinalen med 8-1 over Belgia og i kvartfinalen beseiret de Egypt med 5-0. De tapte siden semifinalen til Sveits med 1-2. I bronsefinalen mot Nederland spilte de uavgjort 1-1 og omkampen, som ble spilt 9. juni 1924 på Stade de Colombes med 40 522 tilskuere, vant de med 3-1.

Friberg spilte 41 landskamper for  i perioden 1915 til 1926.

## OL-medaljer
* 1924  Paris -  Bronse i fotball  Sverige.

## Referanser


## Eksterne lenker
*
Karl Gustafsson

**Karl «Köping» Gustafsson** (født 16. september 1888 i Köping, død 20. februar 1960 i Köping) var en svensk fotballspiller som deltok i flere olympiske leker 1908 i London, 1912 i Stockholm og 1920 i Antwerpen.

Gustafsson ble historisk da han scoret Sveriges første mål mot Norge i Sveriges første landskamp, 12. juli 1908 i Göteborg. Kampen endt med seier til Sverige med 11-3.

Gustafsson spilte 32 landskamper for .

## Eksterne lenker
*
María Vasco

**María Vasco** (født 26. desember 1975) er en spansk friidrettsutøver som konkurrerer i kappgang.

Vasco første seniormesterskap var VM 1995 i Göteborg der hun kom på 26.-plass på 10&nbsp;km.

Hun deltok også under VM 1999 i Sevilla, da på distansen 20&nbsp;km, og ble nummer 10. Hun fikk sitt store gjennombrudd under OL 2000 i Sydney ved å ta bronse på tiden 1:30.23. Under VM 2001 i Edmonton ble hun nummer fem på 20&nbsp;km.

Hun deltok også i OL 2004 og ble nummer sju. I VM i Helsingfors 2005 ble hun nummer fire, og to år senere, under VM 2007 i Osaka, tok hun bronse.

Vascos fjerde olympiske start var OL 2008 der hun ble nummer fem på tiden 1:27.25, ny personlig rekord.

## Referanser


## Eksterne lenker
*
Knittelvers

**Knittelvers** er tysk eller nordgermansk stikisk poesiform (hvor verseradene følger uten mellomrom eller i lengre diktverk i ujevnt plasserte mellomrom) fra middelalderen med ganske fri rytme. Knittelvers ble hyppig brukt på en form for prosafortellinger som hadde rim.

Den eneste regelen med knittelvers er at det alltid må rime på to påfølgende radene (*parrim*). I hver verserad skal det finnes tre eller fire betonte stavelser, i midten av raden en *[[cesur]]* (pause eller takthvile) og i slutten av hver rad et rim eller en assonans. 

Det har blitt hevdet at knittelvers er oppkalt etter den tyske poeten og abbeden Benedikt Knittel (død 1732), men det er ikke riktig. Oversatt betyr knittelvers rett og slett «vers på rim». Flere middelalderromanser, som *[[Eufemiavisene]]*, og rimkrøniker som *[[Erikskrøniken]]* ble skrevet på knittelvers. En tysk forfatter som i særlig grad er knyttet til poesiformen er Hans Sachs. I moderne tid skrev Henrik Ibsen større deler av *[[Peer Gynt]]* på knittelvers. 

På engelsk er knittelvers betraktet som mindreverdig eller av liten litterær verdi, og nedsettende kalt for «doggerel», antagelig avledet fra dog (= hund), antyder enten stygghet eller usmakelig (som i mat «kun passende for en hund»). Det engelske begrepet er første gang dokumentert på 1200-tallet, og det synes ikke som det eksisterte et tilsvarende begrep for «frie» vers. 

Mens poesi på tidlig middelalder og tidligere var kompleks og med strenge regler, var knittelvers en form for «modernisme» med sitt enkle formuttrykk. I moderne tid har flere engelske poeter, eksempelvis Ogden Nash, Pam Ayres og Christina Rossetti, tilsynelatende skrevet knittelvers eller *doggerel*. I uttrykket er disse diktene enkle, kanskje også med åpenbare tekniske feil, men ved nærlesning viser seg å være både skarpsindige og underholdende med stundom en humoristisk eller satirisk effekt. Generelt har bruken av knittelvers i hovedsak ebbet ut siden slutten av 1800-tallet, eller når det benyttes er det enten amatører eller en bevisst forsøk på å antyde banal poesi.
Ain’t Nobody Here But Us Chickens

**«Ain't Nobody Here but Us Chickens»** er en amerikansk sang fra 1946 med melodi og tekst av Alex Kramer og Joan Whitney. Den ble spilt inn på plate av Louis Jordan and His Tympany Five.

## Norsk versjon
Eldar Vågan har skrevet en norsk tekst. Den norske tittelen er «Får itte mere pudding tjukken». Vazelina Bilopphøggers har spilt inn sangen. Den ble utgitt på LP-platen *[[Blå lys]]* (Philips  6327&nbsp;067) i 1982. 

## Listeplasseringer
Platen med Louis Jordan & His Tympany Five lå på førsteplassen på R&B-listen og som nummer seks på poplisten.

B-siden, en sang med tittelen «Let the Good Times Roll», nådde som høyest en andreplass på R&B Juke Box-listen.

## Referanser
Julija Petsjonkina

**Julija Sergejevna Petsjonkina** (født 1978) er en russisk tidligere friidrettsutøver som spesialiserte seg på 400 meter hekk.

Petsjonkina fikk sitt gjennombrudd ved VM i Edmonton 2001 der hun tok sølv på 400 meter hekk, et resultat hun forbedret ved VM i Helsingfors 2005, der hun vant. Petsjonkina har også vært med på Russlands lag på 4&nbsp;x&nbsp;400&nbsp;meter i tre VM på rad.

I et stevne i 2003 i Tula slo Petsjonkina til med tiden 52,34, som var gjeldende verdensrekord til 2019. Hennes personlige rekord på 400 meter flatt er 52,22.

## Fotnoter

## Referanser


## Eksterne lenker
*
Cuba under Sommer-OL 1904

**Cuba under Sommer-OL 1904**. Fire sportsutøvere fra Cuba deltok i to sporter, fekting og friidrett, under Sommer-OL 1904 i St. Louis. Cuba kom på fjerdeplass med tre gull.   

## Medaljer

## Medaljevinnerne

## Eksterne lenker
* Resultater og profilside  på sports-reference.com
Ole Haavardsholm

**Ole Haavardsholm** (født 18. juli 1989) er en norsk syklist. Han sykler for det norske kontinentallaget Team Joker Bianchi. Stavanger-gutten er ansett som et av norges største sykkeltalenter. I 2006 og 2007 tok han en rekke poduimsplasseringer i junior-ritt i Belgia og Nederland, i tillegg til ta bronse i Europamesterskapet i landeveissykling for juniorer i 2007. Foran 2008-sesongen signerte han for Team Joker Bianchi, og året etter tok han sin første UCI-seier ved å vinne «Poreč Trophy» i Kroatia.

## Meritter

;2006
: Norgesmester på tempo (Junior)
;2007
:3.-plass fellesstart i Junior-EM
: Norgesmester på tempo (Junior)
;2009
:Poreč Trophy

## Referanser


## Eksterne lenker
*
Frankrike under Sommer-OL 1908

**Frankrike under Sommer-OL 1908**. 208 sportsutøvere fra Frankrike, alle menn, deltok i flere sporter under Sommer-OL 1908 i London. Frankrike ble fjerde beste nasjon med fem gull-, fem sølv- og ni bronsemedaljer. 
  
## Medaljer

## Medaljevinnerne

 
## Eksterne lenker
* Resultater og profilside  på sports-reference.com
Beautiful Ohio (sang)

«**Beautiful Ohio**» er den offisielle sangen til den amerikanske deltstaten Ohio.

## Historie
Melodien er skrevet av Robert A. «Bobo» King, som brukte navnet Mary Earl, og den opprinnelige teksten  er skrevet av Ballard MacDonald. Den ble skrevet i 1918.

Et lovforslag vedtatt av Ohio General Assembly i 1968 gjorde den til delstatens offisielle sang og vedtok i 1989 et tillegg til seksjon 5.09 i Ohio Revised Code, som forandret de opprinnelige ordene til en ny tekst skrevet av Wilbert McBride.

«Beautiful Ohio» ble opprinnelig skrevet som en kjærlighetssang av Ballard MacDonald, hvis tekst skildrer et «paradise of love divine». Da McBride omskrev teksten til 1989-versjonen, gav han et mer nøyaktig portrett av Ohio ved å inkludere delstatens byer og industri enn to imaginære kjærester.

## Moderne bruk
Selv om «Beautiful Ohio» opprinnelig ble skrevet som en vals, er den vanligste versjonen av sangen i dag en marsj arrangert av Richard Heine.

Den blir vanligvis fremført av The Ohio State University Marching Band når det reiser og representerer delstaten Ohio, innbefattet deres tilstedeværelse i innsettelsesparaden til president George W. Bush i 2005 og i innsettelsen av president Barack Obama i 2009.

## Innspillinger (i utvalg)
*Henschien Trio med rytmeakk. Innspilt i Oslo 12. desember 1938. Utgitt på 78-platene Polydor 6058 og Telefunken T-8388i Norge samt Sonora 3601 i Sverige

## Norsk versjon
Erich Erichsen har skrevet en dansk tekst som den norske bygger på. Den norske tittelen er «Lykkelige timer». 

### Innspilling
Åse Wentzel og Thor Raymond, Robert Normann og hans kvintett. Innspilt 10. mai 1955. Utgitt på 78-platen Odeon ND&nbsp;7263 og på EP-platen Odeon GEON&nbsp;2

## Referanser


## Eksterne lenker
*
Sofiemyr stadion

**Sofiemyr stadion** er hjemmebanen til Kolbotn Idrettslag. Banen er en friidrettsbane med 400 sitteplasser under tak og flere plasser under åpen himmel. Banerekorden er på 1547 tilskuere, og stammer fra en vennskapskamp i fotball for kvinner mellom Norge og Australia den 31. august 1997. Norge har spilt fire landskamper for kvinner på Sofiemyr. I tillegg har Kolbotns kvinnelag spilt ni europacupkamper, inkludert en semifinale og to kvartfinaler, i tillegg til uavbrutt toppseriefotball siden 1992.

## Landskamper

* 1 Norges mål først.

## Norske mesterskap
* Allround-NM på skøyter 1982 for damer hvor både senior og junior hadde vært sitt mesterskap.
* Allround-NM på skøyter junior 1982 for herrer

## Referanser


## Eksterne lenker
* 
*
Tjelmen

**Tjelmen** er et jakt-, fiske- og stølsområde i Sauda i Rogaland. Tjelmen ligger under tregrensen i en høyde på 360 m. 

Tidlig på 1900-tallet ble der bygget hytter for fritidsbruk. I 1990-årene ble det bygget skogsbilvei fram til Napen, forlenget til Krugdal i 2011 og deretter gjennom Vattndalen i 2018. I 2009 ble Sagåne-vassdraget regulert til kraftproduksjon. Tjelmen er utgangspunkt for turer til Skaulen, Temprei, Reinsnuten, Finnabu, Lauvåsheia, Vattendalen, Maldalstølane og Hylsfjorden.
Anne Hoff

**Anne Hoff** (født 1963) er en norsk kulturjournalist og programleder.

Hoff er født i Oslo, men oppvokst i Bærum. Hun har studert ved Universitetet i Oslo. 

Hun startet journalistkarrieren som programleder for RadiOrakel. I 1996 begynte hun i NRK. Her var hun til å begynne med programleder i kulturprogrammet *[[KulturEn]]* (med Henry Notaker og Pål Bang-Hansen) og hennes eget *[[Cinemaskopet]]* (med Pål Bang-Hansen som makker). Høsten 1996 ble hun medarbeider i kulturprogrammet *[[Underholdningsavdelingen (TV-program, 1996)|Underholdningsavdelingen]]* og fra 1997 til 1999 ledet hun ''Gydas vei'' (sammen med Karin Westrheim). I 2002 var hun filmreporter i kulturprogrammet ''Stereo'', underholdningsprogrammet *[[Sommeråpent]]* og i radioprogrammet *Filmfront* på P2, som ble en del av *Radiofront* i 2006. I 2009 var hun tidvis vikar for Einar Guldvog Staalesen sitt filmradioprogram ''Mørkets opplevelser''.

I tillegg har hun jobbet for Norsk filminstitutt og vært jurymedlem i en rekke filmpris-komiteer, blant annet Olav Dalgards kritikerpris og Aamot-statuetten.

I 1995 utgav hun heftet *Medievold* og i 2002 var hun redaktør på boka *Mitt liv som film*.

Hoff ble i 

## Premier
* Arne Hestenes’ journalistpris 1995
* Olav Dalgards kritikarpris for god og presis filmkritikk 2006
## Referanser
Historikk over verdensmesterskapsrekorder i lengdehopp

Dette er en liste over utviklingen av mesterskapsrekorder for **[[lengdehopp]]** ved verdensmesterskapene i friidrett utendørs.

## Herrer

## Damer
Georges André

**Georges «Géo» Yvan André** (født 13. august 1889 i Paris, død 4. mai 1943  Tanger) var en fransk friidrettsutøver som deltok i flere olympiske leker, 1908 i London, 1912 i Stockholm, 
1920 i Antwerpen og 1924 i Paris.

André vant en sølvmedalje i friidrett under Sommer-OL 1908 i London. Han kom på delt andreplass i høydehopp med et hopp på 1,88 samme høyde som István Somodi fra Ungarn og britiske Cornelius Leahy. Amerikanske Harry Porter ble olympisk mester med 1,905 som var ny olympisk rekord.

Tolv år senere, under Sommer-OL 1920 i Antwerpen, vant han sin andre olympiske medalje, han var med på det franske stafettlaget som kom på tredjeplass på 4 x 400 meter, bak Storbritannia og Sør-Afrika. De andre på laget var Gaston Féry, Maurice Delvart og Jean Devaux.

André avla den olympiske ed på vegne av deltakerne under åpningsseremonien for Sommer-OL 1924 i Paris. 

## OL-medaljer
* 1908  London -  Sølv i friidrett, høydehopp  Frankrike
* 1920  Antwerpen -  Bronse i friidrett, 4 x 400 meter stafett   Frankrike

## Referanser


## Eksterne lenker
*
The Duke

***The Duke*** er det fjerde studioalbumet til norske Jørn Landes band Jorn.

Albumet ble utgitt 4. april 2006 på  AFM Records / Candlelight Records. For første gang har Lande med to gitarister med på et studioalbum, men begge har tidligere

## Sporliste
Alle spor av Jørn Lande og Jørn Viggo Lofstad unntatt hvor annet er nevnt
# «We Brought the Angels Down» – 4:29
# «Blacksong» – 5:36
# «Stormcrow» – 3:44
# «End of Time» – 4:16
# «Duke of Love» – 4:35
# «Burning Chains» – 3:51
# «After the Dying» – 4:59
# «Midnight Madness» – 4:21
# «Are You Ready?» (Downey/Gorham/Lynott/Robertson) (Thin Lizzy coverlåt) – 3:06
# «Starfire» (2005 versjon) (Lande) – 5:26

## Personer
*Jørn Lande – Vokal
*Jørn Viggo Lofstad – Gitar
*Tore Moren – Gitar
*Morty Black – Bassgitar
*Willy Bendiksen – Slagverk
Hanna Marcussen

**Hanna Elise Marcussen** (født 4. september 1977) er en norsk politiker (MDG). 

Marcussen er født i Arendal og oppvokst på Sandøya utenfor Tvedestrand. Hun flyttet til Oslo da hun var 15 år for å gå Steinergymnas i Bærum. Førstegangstjenesten med befalskurs gjennomførte hun fra 2000 til 2001. Hun er utdannet arkeolog ved Universitetet i Oslo, hvor hun tok en bachelorgrad og en mastergrad i årene fra 2002 til 2009.

Hun var 2015 til 2023 byråd for byutvikling i Oslo kommune. Hun var nasjonal talskvinne for MDG fra 2008 til 2014, og partiets førstekandidat i Oslo ved stortingsvalget i 2009. Ved kommunevalget 2011 var Marcussen nummer 2 på MDGs liste i Oslo, og kom inn som 1. vararepresentant for  Harald August Nissen. Ved stortingsvalget i 2013 stilte Marcussen som førstekandidat i Rogaland. Hun stod også på niendeplass på kommunelisten til De Grønne ved kommunevalget i 2015.

Hun har hatt disse vervene utenfor partiet:
* 2009–2016 Elektronisk Forpost Norge (EFN), styremedlem
* 2009–2010 Fred og demokrati i Afghanistan, styremedlem
* 2009–2010 Folkeaksjonen oljefritt Lofoten og Vesterålens lokallag i Oslo, styremedlem
* 2011– Styremedlem i Digitalt Personvern, en organisasjon dannet for å stanse datalagringsdirektivet

Marcussen er i permisjon fra sin jobb som daglig leder hos Bergfald Miljørådgivere, hvor hun ble ansatt i oktober 2014.

## Referanser


## Eksterne lenker
* 
* 
*
Lars Ove Hansen

**Lars Ove Hansen** (født 1958) er en norsk entomolog og naturfotograf. Hansen har vært med å utgi en rekke publikasjoner og bøker på sine fagfelt. Han var bilderedaktør i 100--årsjubileumsboken om Norsk entomologisk forenings historie.

Hansen er cand. scient. i økologi fra Universitetet i Oslo. Han er fagkonsulent ved Naturhistorisk museum og har ansvar for samlingen av veps og gresshopper. Sammen med Leif Aarvik var Hansen egasjert med å registrere de nasjonale museumssamlingene i en digital database. Hansen har, i samarbeid med Geir Søli, laget internett presentasjonen *Norges gresshopper, kakerlakker og saksedyr*.

Lars Ove Hansen har hatt flere feltopphold (feltarbeid) i Sør-Amerika, blant annet i Tula, Hidalgo, Mexico, hvor han arbeidet særlig med vepser.

Han er styremedlem i stiftelsen Norsk Naturarv og har hatt en rekke verv i Norsk Entomologisk Forening, blant annet som nestformann. Hansen er en ivrig formidler av sin kunnskap på insekter, og har skrevet flere artikler i tidsskriftet Insekt-Nytt, hvor han i perioder også har sittet i redaksjonen, blant annet som redaktør. Han er ofte brukt av media, blant annet NRK. Hansen har vært redaksjonssekretær i Norwegian Journal of Entomology

## Referanser


## Litteratur
* ... mangelfull liste ... *
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904-2004 - * 326 sider. Norsk entomologisk forening, Zoologisk museum, Universitetet i Oslo. ISBN 82-996923-1-8.
* Aarvik, L.; Hansen, Lars Ove og Kononenko, V. 2009. *Norges sommerfugler* (Norske dagsommerfugler og nattsvermere). Norsk entomologisk forening og Naturhistorisk museum UiO. 450 sider. ISBN 9788299692328 
* Aarvik, L., Berggren, K., Hansen, L.O. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider.

## Eksterne lenker
* Norsk entomologisk forening – for deg som vil lære mer om insekter.
* Norges gresshopper
Heinzelnisse

**Heinzelnisse** er en nettside hvor du kan oversette fra og til norsk (bokmål) og tysk. Siden har også et program som kan hjelpe deg å forbedre gloser, man får tilfeldige gloser som skal oversettes fra norsk til tysk eller omvendt. Heinzelnisse er en blanding av heinzelmännchen og husnisse, begge bygger på samme karakter; De hjelper til hvis man er snill mot dem, er man ikke det kan de bli slemme.

På siden er det også et forum hvor spørsmål kan stilles.

## Eksterne lenker

* Hjemmesiden til Heinzelnisse
* Forum
Picture Rocks

**Picture Rocks** er navnet på to plasser i USA:

* Picture Rocks (Arizona)
* Picture Rocks (Pennsylvania)
Omvendt psykologi

**Omvendt psykologi** (engelsk: *reverse psychology*) er et begrep som benyttes innen psykologi, sosiologi og i dagligtale. Det er å si en ting når du mener noe annet, som å si «håper ingen henter vann» når det endelige målet er å få noen andre til å gjøre nettopp det.
Museumsparken

**Museumsparken** er parken rundt **[[Stavanger Museum]]**. 

I parken står minnesmerket over de som deltok i krigen 1807-1814. Den ble reist 17.de mai 1914. I mange år sto også minnesteinen etter Erling Skjalgsson her, før den ble flyttet inn i museet.

Stedet var et yndet utgangspunkt for malere og fotografer som tok bilder av byen med Breiavatnet i forgrunnen og Stavanger domkirke i bakgrunnen. Slike bilder er bevart fra 1790-tallet og framover.

Før museet ble bygget sto sommerstedet Bellevue på eiendommen. Det ble bygget av Søren Cortsen i 1800 og kjøpt av Peder Valentin Rosenkilde i 1819. Det brant ned i 1864. Første del av Stavanger Museum ble bygget i 1893.

Ved gravingen av sørfløyen på museet ble det i 1929 funnet store mengder klebersteiner på tomten. De ble lagt i krypten på Stavanger domkirke.

Parken har blitt gradvis mindre etter som Stavanger Museum har utvidet, det har blitt behov for parkeringsplassen og veiene omkring parken har krevd mer plass.

## Referanser
Paris (andre betydninger)

**Paris** kan vise til:

*Paris – hovedstaden i Frankrike
*Paris (Texas) – en by i Texas, USA
*Paris (skuespiller), gresk skuespiller som levde i det første århundre e.Kr.
*Paris (mytologi), den mytologiske sønnen til Priam, kongen av Troja
*Hanne Sørvaag, norsk artist som tidligere brukte artistnavnet Paris
*Paris (Supertramp-album), et konsertalbum fra 1980 av Supertramp
*''Paris'' (botanikk), ei slekt i giftliljefamilien
Historikk over verdensmesterskapsrekorder i tresteg

Dette er en liste som viser utviklingen i mesterskapsrekorder for **[[tresteg]]** i verdensmesterskapene i friidrett utendørs.

## Menn

## Kvinner

## Referanser